Diamant haal R690 miljoen op veiling | Maroela Media
Die Blue Moon-diamant. Foto: AP
Die diamant van 12.03 karaat is die Blue Moon genoem, na die gesegde "once in a blue moon", omdat dit so skaars is. Dit is in 'n ring geset en was die pronkstuk by die veiling wat Woensdag in Geneve gehou is. Almal by die veiling het begin juig en hande klap toe die hamer val en die vorige rekordprys, van $46.2 miljoen (R658 miljoen), laat spat het.
Die veilinghuis, Sotheby's, het nie die koper se identiteit bekend gemaak nie. Hulle het wel gesê die koper is 'n private versamelaar van Hong Kong.